सरदार पटेल की मृत्यु के बाद 31 ऑक्टुबर 2018 को मनाई गयी उनकी जयंती जितने शौक़ और गर्मजोशी से मनायी गयी उतना शायद उनके देहांत के बाद कभी नहीं मनाई गयी होगी। वैसे तो सभी महान नेताओ को उनकी जयंती और पुण्यतिथि पर याद किये जाने की एक परम्परा है बस सुभाष बाबू की पुण्यतिथि उनकी मृत्यु की संदेहास्पद तिथि के कारण नहीं मनायी जाती है। संसद से लेकर स्कूलों तक अपनी अपनी तरह से महापुरुषों को हम याद करते रहते हैं। पर इस बार पटेल का जन्मदिन स्टेचू ऑफ यूनिटी के अनावरण के साथ साथ एकता दिवस के रूप में मनाया गया, यह एक अच्छी बात रही।